|  |  |
| --- | --- |
|  | **KINNITATUD**  Välisvahendite osakonna juhataja 13.09.2023 otsusega nr 1-24/136  „Perioodi 2021–2027 Euroopa Sotsiaalfondi meetme „Kodanikuühiskonna mõju suurendamine ja arengu toetamine“ vormide kinnitamine“  LISA 1 |
| **Seletuskiri toetatavate tegevuste eelarvele perioodil 01.01.-31.12.2025** |  |

* 1. **Toetatav tegevus: 2.1. Süsteemse kogukonnapõhise laste ja noorte kaasamismudeli arendamine**

**1.1.1. Arenguprogrammi välja töötamise kulu** (eelarve tabeli rida nr 1.1.1)

2025. aastal on arenguprogrammi välja töötamise kulu kokku 75 900eurot, mis jaguneb järgnevate tegevuste vahel järgmiselt:

Arenguprogrammi väljatöötamiseks mõeldud sisendi kogumiseks on sellest planeeritud 12 800 eurot. Arenguprogrammi väljatöötamisega seotud kuludeks on töögrupi kaasamisega seotud kulud nagu transpordi, majutus-, toitlustus- ja seminariruumide rendi kulud ja muud osalemiskulud. Töögrupp moodustatakse arenguprogrammi esmase läbiviimise analüüsimiseks uue lähteülesande koostamiseks ja hindamismetoodika välja töötamiseks. Kulu sisaldab töögrupi modereerimise ning oskuste ja vajaduste kaardistamise eksperdi kulu ja töörühmas osalevate ekspertide tasu.

Maakondlike kodanikuühiskonna konsultantidele ja maakondlike vabaühenduste nõustamisteenusega seotud isikutele õppereisi Portugali korraldamiseks ja ellu viimiseks on planeeritud 59 000 eurot ja muudeks õppereisiga kaasnevateks kuludeks 4100 eurot. Õppereisi kuludeks on transpordi, majutus-, toitlustus- ja seminariruumide rendi kulud ning koolituskulu. Õppereisil osaleb umbes 31 inimest ja organiseemiseks järgitakse riigihanke seadust.

**1.1.2 Arenguprogrammi läbi viimise kulu** (eelarve tabeli rida nr 1.1.2).

Arenguprogrammi läbi viimise kuluks on planeeritud 42 700 eurot.

Arenguprogrammi täpne sisu valmis 2024. aasta II kvartaliks töörühma töö tulemusena. Kujundatud arenguprogrammi elluviija lähtub oma teenuse läbiviimisel kooskõlastatud programmist, mis kätkeb endas 3-me kontaktset, kahepäevast koolitusmoodulit, mille tegevused on kokku lepitud ja aitavad ellu viia käesoleva projekti eesmärke. Arenguprogrammi läbiviija on on Teaduse ja Kultuuri SA Domus Dorpatensis. Arenguprogramm läbitakse 2025. aasta II kvartali lõpuks, millele järgneb jätkukohtumine kõikide osapooltega III kvartalis. Arenguprogrammi alategevusteks on koolitused, seminarid, võrgustikutööd edendavad kohtumised vms tegevused.

**1.1.3 Arenguprogrammi hindamise kulu** (eelarve tabeli rida nr 1.1.3).

Arenguprogrammi hindamiseks on eelarvesse planeeritud 1 600 Eurot.

Arenguprogrammi hindamiseks on kokku kutsutud töögrupp, kes enne 2026. aasta lähteülesande vormistamisele eelnevalt hindab 2025. aastal läbiviidud arenguprogrammi kokkulepitud hindamismetoodika alusel. Hindamismetoodika töötatakse välja töögrupi poolt. Hindamismetoodikat kasutatakse arenguprogrammi eesmärgipärasuse ja tulemuslikkuse hindamiseks. Kokkulepitud metoodika järgi hinnatakse ka järgnevaid arenguprogrammi versioone. Lisaks töögrupile hindavad arenguprogrammi kõnealuse hindamismetoodika abil arenguprogrammi teenusepakkuja ja arenguprogrammi läbijad. Eelkirjeldatud kolme osapoole hindamisest tehakse töögrupi kaardistuseksperdi poolt kokkuvõte. Kokkuvõte valmib 2025. aasta IV kvartali lõpuks.

* 1. **Toetatav tegevus: 2.2 Laste ja noortega tegelevate vabaühenduste kaasamis- ja osalemisoskuste tõstmine**

**1.2.1 Maakondlike koolitus- ja arendustegevuste korraldamine ja läbi viimine**

**1.2.1.1 Maakondlike koolitus- ja arendustegevuste ette valmistamise ja välja töötamise kulu** (eelarve tabeli rida nr 2.1.1).

Maakondlike koolitus- ja arendustegevuste ette valmistamise ja välja töötamise kulu on planeeritud 30 800 eurot, mis jaguneb järgnevate tegevuste vahel järgmiselt:

Maakondlike vabaühenduste laste ja noorte kaasamisoskuste tõstmise loodavale kontseptsioonile annab omapoolse tagasiside ekspertide töörühm, mis võimaldab teenusepakkujal parema kontseptsiooni loomist. väljatöötamisega seotud kuludeks on töögrupi kaasamisega seotud kulud nagu transpordi, majutus-, toitlustus- ja seminariruumide rendi kulud ja muud osalemiskulud. Töögrupp moodustatakse arenguprogrammi esmase läbiviimise analüüsimiseks uue lähteülesande koostamiseks ja hindamismetoodika välja töötamiseks. Kulu sisaldab töögrupi modereerimise ning kaardistamise eksperdi kulu ja töörühmas osalevate ekspertide tasu. Töögrupiga seotud kulud on 12 800 €

Kogukonnapraktika mudeli arendamiseks on eelarves planeeritud 18000 €. II-III kvartal toimub kogukonnapraktika mudeli arendus üleeestiliste kohtumistega. IV kvartal tehakse analüüs kogukonnapraktika mudeli kasutamisest vabaühenduste laste ja noorte kaasamise kompetentsi kasvatamisel ja lepitakse kokku edasised eesmärgid aastaks 2026.

**1.2.1.2** **Maakondlike koolitus- ja arendustegevuste läbi viimise kulu** (eelarve tabeli rida nr 2.1.2).

Koolitus- ja arendustegevuste läbiviimise kulusid on planeeritud 43 310 eurot.

Kohtumisi ja/või koolitusi plaanitakse viia läbi igas maakonnas vabaühenduste arenguvajaduste kohta info kogumiseks. Kohtumiste ja koolitustega seotud kulud on majutus-, transpordi, toitlustus- ja seminariruumide rendi kulud ning ürituste modereerimise ja läbiviimisega seotud ekspertide kulud. Kohtumiste ja analüüsi tulemusena koostab teenusepakkuja, SA Mõttekoda Praxis kontseptsiooni kuidas tõsta maakondlike vabaühenduste kompetentsi laste ja noorte kaasamises II kvartali lõpuks. Kontseptsiooni abil loob töörühm aasta lõpuks tööriista, mille kaudu leitakse 2026. aastal teenusepakkuja, kes esmakordselt väljatöötatud tööriista katsetaks sihtrühmas.

**1.2.1.3 Maakondlike koolitus- ja arendustegevuste hindamise kulu** (eelarve tabeli rida nr 2.1.3).

2025. aastaks koolitus- ja arendustegevuste hindamise kulusid ei ole planeeritud.

**1.2.2 Noortele suunatud teadlikkust tõstvate kohtumiste ja sündmuste korraldamine**

**1.2.2.1 Kohtumiste ja sündmuste ning teavitustegevuste ette valmistamine** (eelarve tabeli rida 3.1.1).

Kohtumiste ja sündmuste ning teavitustegevuste ettevalmistamiseks on planeeritud 5 800 eurot.

**1.2.2.2 Kohtumiste ja sündmuste ning teavitustegevuste läbi viimine ja korraldamine** (eelarve tabeli rida 3.1.2).

2025. aastaks on planeeritud 20 noortele suunatud kohtumist või sündmust kogumaksumusega 80 000 eurot. Tegevuse sisu selgub 2025. aasta I pooles.

Kohtumiste ja sündmuste läbi viimise kuludeks on moderaatorite ja esinejate kulu, transpordi, toitlustus- ja seminariruumide ning muude sündmuse korralduseks tarvilike lahenduste rendi kulud ning teavituskulu.

**1.2.2.3 Kohtumiste ja sündmuste ning teavitustegevuste hindamine** (eelarve tabeli rida 3.1.3). 2025. aastaks kohtumiste ja sündmuste ning teavitustegevuste hindamise kulusid ei ole planeeritud.

**1.3 Tegevuste otsese personalikulu horisontaalne kulukoht** (eelarve tabeli rida 4.1)

Personali palgakuludeks 62 457.84 eurot. Personali palgakulud sisaldavad projektijuhi ja projektispetsialisti töötasu ning töötasu või füüsilise isikule võlaõigusseaduses nimetatud töövõtu- või käsunduslepingu alusel makstav tasu projekti tegevuste ellu viimiseks, näiteks kohtumiste ja sündmuste korraldamine, teavitustegevused vms.

Personali lähetus- ja transpordikuludeks on planeeritud 5600 eurot.

Muud elluviimisega seotud otsesed kulu 2 000 eurot, mis on mõeldud ettenägematuteks kuludeks, mis on projektiga seotud ja tegevuste ellu viimiseks vajalikud.

Kaudsed kulud 24,511.75 (7% otsestest kuludest) (eelarve rida 5.1).

**Tegevuste elluviimiseks 2025. aastal kulub 374,679.59 eurot,** millest 24,511.75 eurot on kaudsed kulud (7% otsestest kuludest).